b'\n_START_ARTICLE_\nV\xc3\xa1clav Vl\xc4\x8dek\n_START_SECTION_\n\xc5\xbdivljenje in delo\n_START_PARAGRAPH_\nBalet je \xc5\xa1tudiral v Pragi, 1914 postal solist v Narodnem divadlu (Narodno gledali\xc5\xa1\xc4\x8de). V za\xc4\x8detku 1. svetovne vojne je bil mobiliziran in dodeljen v Albanijo. V sezoni 1918/1919 je v ljubljanski Operi vodil balet in baletno \xc5\xa1olo, ki jo je ustanovil, med drugimi je bila njegova u\xc4\x8denka tudi Lidija Wisiak), zunaj Opere pa \xc5\xa1olo dru\xc5\xbeabnega plesa. Izpopolnjeval se je 1920\xe2\x80\x931924 v Dresdenu (Hellerau) pri E. Dalcrozu in M. Wigmanovi, po vrnitvi 1925 je Ljubljani in Mariboru nastopil v Plesnem ve\xc4\x8deru komornih plesov z Wisiakovo, 1926 pa od\xc5\xa1el z njo v Pariz. V ljubljanski Operi je bil v sezoni 1927/1928 ponovno vodja baleta, od 1928\xe2\x80\x931939 pa je vodil baletne skupine razli\xc4\x8dnih gledali\xc5\xa1\xc4\x8d v Parizu, mdr. Op\xc3\xa9ra comique, ki je 1928 gostovala v Pragi s Smetanovo Prodano nevesto), Th\xc3\xa9\xc3\xa2tre Ch\xc3\xa2telet, Th\xc3\xa9\xc3\xa2tre da la Madeleine. Veliko je gostoval z Wisiakovo po Evropi (Belgija, \xc4\x8ce\xc5\xa1ka, Francija, Italija, \xc5\xa0vica). Leta 1939 je od\xc5\xa1el v Ju\xc5\xbeno Ameriko in bil baletni mojster v tamkaj\xc5\xa1nih gledali\xc5\xa1\xc4\x8dih, mdr. tudi v Th\xc3\xa9\xc3\xa2tre municipal v S\xc3\xa3o Paolu (Brazilija). S Slovenijo poslej ni imel ve\xc4\x8d stikov.'